**projektas**

**reg. Nr. T-92**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pritarimo teikiamai kandidatūrai į pasvalio rajono savivaldybės vicemero pareigas**

2023 m. balandžio 19 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 32 straipsnio 2 dalimi, vykdydama Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2023 m. kovo 29 d. sprendimu Nr. T1-54 „Dėl Pasvalio rajono savivaldybės tarybos veiklos reglamento patvirtinimo“, 266 punktą, atsižvelgdama į Pasvalio rajono savivaldybės mero 2023 m. balandžio 19 d. potvarkį Nr. MK-34 „Dėl kandidatūros teikimo į Pasvalio rajono savivaldybės vicemero pareigas“, Pasvalio rajono savivaldybės taryba nusprendžia:

Pritarti Pasvalio rajono savivaldybės mero teikiamai Viktoro Dodos kandidatūrai į Pasvalio rajono savivaldybės vicemero pareigas.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Skyriaus vedėja

J. Karčiauskienė

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL pritarimo teikiamai kandidatūrai į pasvalio rajono savivaldybės vicemero pareigas**

2023 m. balandžio 4 d.

Pasvalys

**1. Sprendimo projekto tikslai ir uždaviniai.** Vadovaujantis Lietuvos Respublikos vietos savivaldos įstatymo (toliau – Įstatymas) ir Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2023 m. kovo 29 d. sprendimu Nr. T1-54 „Dėl Pasvalio rajono savivaldybės tarybos veiklos reglamento patvirtinimo“, (toliau – Reglamentas) nuostatomis, gauti Pasvalio rajono savivaldybės tarybos pritarimą Pasvalio rajono savivaldybės mero teikiamai kandidatūrai į Pasvalio rajono savivaldybės vicemero pareigas.

**2. Siūlomos teisinio reguliavimo nuostatos.** Pasvalio rajono savivaldybės meras teikia Pasvalio rajono savivaldybės tarybai kandidatūrą į Pasvalio rajono savivaldybės vicemero pareigas (Įstatymo 32 straipsnio 2 dalis, 27 straipsnio 2 dalies 20 punktas, Reglamento 266 punktas). Teikimas įforminamas Pasvalio rajono savivaldybės mero potvarkiu (Reglamento 266 punktas). Vicemeras skiriamas į pareigas savivaldybės mero potvarkiu (Įstatymo 27 straipsnio 2 dalies 22 punktas, 32 straipsnio 1 dalis).

**3. Laukiami rezultatai ir galimos pasekmės** (tiek teigiamos, tiek neigiamos)**.** Atliekama vicemero skyrimo į pareigas procedūra.

**4. Lėšų poreikis ir šaltiniai, skaičiavimai ar paaiškinimai.** Nereikalinga.

**5. Priėmus sprendimą, keičiami ar pripažįstami negaliojančiais teisės aktai, sprendimui įgyvendinti reikalingi priimti papildomi teisės aktai.** Gavus Pasvalio rajono savivaldybės tarybos pritarimą Pasvalio rajono savivaldybės mero siūlomai kandidatūrai, bus galima atlikti kitus veiksmus, susijusius su šio valstybės tarnautojo skyrimu į pareigas.

**6. Informacija apie sprendimo projekto antikorupcinį vertinimą.** Teisės akto projektu nenumatoma reguliuoti visuomeninių santykių, nurodytų Korupcijos prevencijos įstatymo 8 straipsnio 1 dalyje, todėl šio projekto antikorupcinis vertinimas neatliekamas.

**7. Numatomo teisinio reguliavimo poveikio vertinimo rezultatai** (jei tokį vertinimą reikia atlikti). Neatliekamas.

**8. Sprendimo projekto rengėjas ar rengėjų grupė, sprendimo projekto iniciatoriai.** Pasvalio rajono savivaldybėsmero pavedimu teisės akto projektą parengė Pasvalio rajono savivaldybės administracijos Juridinio ir personalo skyriaus vedėja Jurgita Karčiauskienė.

**9. Kiti, rengėjų nuomone, sprendimui priimti reikalingi pagrindimai.** Nėra.

**10. Su sprendimo projekto rengimu susiję dokumentai.** Nėra.

**11. Sprendimo projekto lyginamasis variantas** (jeigu teikiamas sprendimo pakeitimo projektas)**.** Nerengiamas.

**12. Administracijos išvada** (kai ji pagal Lietuvos Respublikos vietos savivaldos įstatymą yra būtina). Nerengiama.

Skyriaus vedėja Jurgita Karčiauskienė